Загадзя печ добра напальваецца дровамі, затым вымятаецца смецце. Калі ўсё зроблена, бабуля кліча дзяцей, каб паклалі на дно формы, у якой пячэцца хлеб, лісты клёна ці дуба. Яна прывучыла нас, што перш трэба патрымаць ліст між далонямі, каб перадаць сваё цяпло бохану. Потым асцярожна раскладвае цеста ў бляхі і ставіць у печ. У хуткім часе на дварэ ўжо чуваць прыемны пах.